***Jamboree*** é o segundo álbum de estudio da banda estadounidense de indie rock Beat Happening, publicado en 1988 a través dos selos K Records e Rough Trade Records. Todos os temas foron producidos por Steve Fisk coa asistencia dos membros de Screaming Trees Mark Lanegan e Gary Lee Conner (que toca un breve solo de guitarra en "Midnight a Go-Go"), agás "Cat Walk," producida por Patrick Maley, e "The This Many Boyfriends Club", gravada ao vivo por Rich Jensen. O disco marca unha aproximación máis escura ao twee pop polo cal a banda é coñecida, debido principalmente a unha produción máis turbia que está presente nas primeiras gravacións do grupo e ao dominio de temas compostos por Calvin Johnson, mentres que Heather Lewis só canta en dúas cancións, a infrecuentemente descarada "In Between" e a máis típica "Ask Me". No momento do lanzamento do disco, Johnson describiu o son de *Jamboree* como "escuro e sexy". Aínda así, a banda retivo o seu énfase na exuberancia sobre a musicalidade, como Bret Lunsford dixo nunha entrevista, mentres gravaba a primeira canción do álbum, "Bewitched", unha corda da guitarra atascouse nun parafuso que saía e el continuou tocando o tema, golpeando un pouco máis forte a corda ata que se desenganchou.

Dúas cancións de *Jamboree*, "Bewitched" e "Indian Summer", foron listadas como de escoita esencial no artico de 2005 de Pitchfork sobre twee pop titulado "Twee as Fuck". "Indian Summer" é quizais a canción máis coñecida do grupo, xa que foi versionada con éxito pola banda de dream pop Luna, cuxo cantante, Dean Wareham, bromeou en *The Shield Around the K: The Story of K Records*, un documental sobre a historia do selo K Records de Johnson, dicindo que a canción era "o 'Knocking on Heaven's Door' indie-- todos a fixeron". O tema tamén foi versionado por Ben Gibbard para a banda sonora do documental *Kurt Cobain: About a Son*; *Jamboree* era un dos álbums favoritos de Cobain. AllMusic dixo do álbum: "...cara corte é unha marabilla de inocencia e inxenuidade".

Listaxe de cancións
-------------------

Tódolos temas escritos e compostos por Beat Happening. 

| N.º | Título | Duración |
| --- | --- | --- |
| 1. | "Bewitched"   | 3:06 |
| 2. | "In Between"   | 2:21 |
| 3. | "Indian Summer"   | 3:05 |
| 4. | "Hangman"   | 2:31 |
| 5. | "Jamboree"   | 0:58 |
| 6. | "Ask Me"   | 1:16 |
| 7. | "Crashing Through"   | 1:16 |
| 8. | "Cat Walk"   | 1:58 |
| 9. | "Drive Car Girl"   | 2:00 |

Notas
-----

1. ↑  "Twee as Fuck". *Pitchfork*. Arquivado dende o orixinal o 24-02-2011. Consultado o 24-10-2019.
2. ↑  *Journals*, p. 257.
3. ↑  "Top 50 by Nirvana [MIXTAPE]". *Joyful Noise Recordings*. Archived from the original on 18-10-2014. Consultado o 24-10-2019.
4. ↑  with Charles R. Cross, Gillian G. Gaar, Bob Gendron, Todd Martens, Mark Yarm, and Jim DeRogatis, Alan di Perna, Greg Kot, Andrew Earles ; with photographs by Charles Peterson, Kevin Estrada, Jay Blakesberg, Ed Sirrs, Ian Tilton, Steve Double. *Nirvana : the complete illustrated history*. Minneapolis, MN. ISBN 9780760345214. OCLC 827257216.
5. ↑  "Jamboree - Beat Happening | Songs, Reviews, Credits". *AllMusic* (en inglés). Consultado o 2019-10-24.

|  |  |
| --- | --- |
| Control de autoridades | 
* Wd: Q5454382
* AllMusic: mw0000086120

 |